त्रिपुरारि 'कहानी140' (ट्विटर कहानी लेखन प्रतियोगिता) के विजेताओं में से एक हैं, जो जयपुर लिट्रेचर फेस्टिवल 2013 के दौरान यात्रा-वेस्टलैंड बुक्स द्वारा आयोजित किया गया था। इन्हें श्री गुरु तेग़ बहादुर खालसा कॉलेज, दिल्ली यूनिवर्सिटी में लगातार दो वर्षों (2007-09) तक बेस्ट ऑल राउंडर स्टूडेंट (हिन्दी) का सम्मान मिला है। इसके अलावा, इंटर-कॉलेज और इंटर-यूनिवर्सिटी स्तर पर दर्जनों पुरस्कार और सम्मान प्राप्त किया है, जिसमें कविता, वाद-विवाद, शीर्षक, रचनात्मक लेखन आदि शामिल हैं।त्रिपुरारि, ‘बीइंगपोएट फाउंडेशन’ के संस्थापक हैं। इस समय यात्रा बुक्स, दिल्ली के साथ कार्यरत हैं।